ms id id eo en ms id sl ms ms en id id ms id id id ms id ms id ms ms ms ms ms id id id en id nl id id en en en fa en en en en de en en en pl en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en fr nl en id en en en en en id tr en eo en ms id id ms pt tr id en en en en ms id ms tr es es es pt es en en en la es es es en
Perutusan Menteri Besar Terengganu Sempena Hari Guru 2016 - Teganu Kita
Sejarah pembangunan Malaysia dilakar melalui kalam para guru. Ia disuburkan hasil perit jerih payah dan pengorbanan warga pendidik di bilik-bilik darjah dan padang-padang permainan.
Sebuah negara yang maju dan sebuah tamadun yang hebat tidak mungkin terbina tanpa insan yang bergelar guru. Para gurulah yang membuka pintu gedung ilmu pengetahuan, membolehkan penerokaan khazanah minda, seterusnya mengoptimumkan potensi modal insan negara.
Ungkapan mengagumi profesion keguruan ini tidak sahaja sering diluahkan tetapi diperakui peringkat global. Guru merupakan wira masyarakat atau `the unsung heroes in the society’.
Hakikatnya, setiap seorang tidak kira sama ada dia seorang pemimpin, pentadbir, doktor, peguam, akauntan, jurutera, ahli sukan atau apa jua kerjayanya, telah terasuh dan dibimbing oleh insan yang bernama guru.
Hari ini di setiap ceruk rantau negara, para guru tanpa mengenal penat lelah sentiasa membawa harapan kepada anak-anak Malaysia. Dan cabaran profesion keguruan perlu bersesuaian dengan suasana pendidikan yang kini sudah berubah.
Ini memandangkan murid-murid kini adalah ‘digital natives’ iaitu celik mata sahaja mereka terlebih dahulu mencapai telefon pintar masing-masing. Pengetahuan yang diperoleh mereka berada di hujung jari.
Sumber maklumat kini bukan hanya daripada guru atau ibu bapa tetapi daripada gajet di jari mereka. Realitinya, murid-murid negara ini lebih terkehadapan dalam penggunaan teknologi terkini.
Teknologi pendidikan berkembang pesat. Kerana itu, sebagai pendidik kita mestilah beberapa langkah ke hadapan. Lebih penting lagi membimbing mereka supaya tahu membezakan mana yang betul dan yang salah.
Pupuklah akhlak mereka supaya menjadi warganegara berguna demi kemajuan negara. Kerajaan Negeri Terengganu memandang tinggi profesion keguruan. Jasa guru kepada negeri Terengganu sama sekali tidak kami lupakan.
Pencapaian membanggakan anak-anak kami dalam peperiksaan-peperiksaan di sekolah tidak akan tercapai tanpa kerja keras guru. Prestasi pencapaian SPM negeri Terengganu 2015 mencatatkan peningkatan memberangsangkan.
Seramai tujuh (7) orang calon mendapat keputusan straight A+ berbanding 6 orang calon pada tahun 2014, 348 orang (1.83%) mendapat straight A, manakala 3,209 (20.65%) mendapat minimum C (kepujian semua matapelajaran), peningkatan 3.97% daripada keputusan tahun 2014.
Dari sudut pencapaian, 7 buah sekolah telah tersenarai dalam kategori sekolah berpencapaian cemerlang berbanding hanya 6 buah sekolah pada tahun 2014.
Terengganu juga sekali lagi mengekalkan rekod cemerlang apabila menjadi negeri pertama terbaik dalam negara menerusi pencapaian Sijil Tinggi Persekolahan Malaysia (STPM) 2015. Keputusan itu sekali gus menjadikan negeri Terengganu berada di tangga pertama di peringkat kebangsaan dua tahun berturut-turut.
Dalam peperiksaan Pentaksiran Tingkatan 3 (PT3) 2015 pula, seramai 46 daripada 62 calon PT3 Sekolah Menengah (SM) Imtiaz Besut berjaya memperoleh 11A dan sekali gus menobatkan sekolah itu antara sekolah terbaik di negeri Terengganu pada tahun berkenaan.
Seiring dengan prinsip ke-8 Transformasi Terengganu Baharu (TTB) iaitu Memperkasakan Pendidikan dan seruan Memperkasakan Transformasi Pendidikan oleh Jabatan Pendidikan Negeri, kerajaan negeri sentiasa membantu dan mengambil serius usaha pihak Jabatan Pendidikan Negeri, Pejabat Pendidikan Daerah, Pengurusan Sekolah, PIBG, guru-guru dan ibu bapa yang telah sederap, sehasrat dan sepakat dalam menyemarakkan impian kita merealisasikan gagasan TTB, Terengganu Negeri Anjung Ilmu menjadi kenyataan.
Jasa dan khidmat bakti guru tidak ternilai. Ia bertepatan dengan Tema Hari Guru tahun ini, Guru Pembina Negara Bangsa.
Guru umpama kandil yang terang menyala, Suluh cahayanya penerang jalan, Sepatah kata dijadikan pelajaran, Segumpal pesan dijadikan pedoman, Ilmu dicurah mengorak alam terkembang.
YAB AHMAD RAZIF ABD RAHMAN
« Lawatan Kerja Sehari PM Ke Terengganu 23 Mei Ini
Transformasi Tanah Kosong Untuk Ekonomi Golongan Belia »
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
61,827 Murid Terengganu Kembali Ke Sekolah Hari Ini July 15, 2020
Pelaksanaan Penebusan Ganti Cuti Rehat Dikaji Semula July 14, 2020
Archives Select Month July 2020  (24) April 2019  (1) July 2018  (1) November 2017  (3) May 2017  (1) April 2017  (1) June 2016  (2) May 2016  (29) April 2016  (28) March 2016  (21) February 2016  (31) January 2016  (30) December 2015  (19) November 2015  (16) October 2015  (5) January 2015  (1) December 2014  (2) July 2014  (39) June 2014  (72) May 2014  (50) April 2014  (47) March 2014  (64) February 2014  (23)
Contact us: [email protected]
Latest Post April 27, 2019
iRobot Roomba Malaysia Vacuuming Robot with Wi Fi Connectivity Works with Alexa July 17, 2018
Tarikh Perhimpunan Agung UMNO Dipinda 25-29 November November 8, 2017
YPPM Sambut Baik Peruntukan RM2.5 Juta November 8, 2017
Polis Terengganu Keluar 6,297 Saman Menjelang Raya November 7, 2017